Πανηπειρωτικός Αθλητικός Σύλλογος Γιάννινα

Ο Πανηπειρωτικός Αθλητικός Σύλλογος Γιάννενα είναι ελληνικό αθλητικό σωματείο το οποίο εδρεύει στα Ιωάννινα. Ιδρύθηκε στις 8 Ιουλίου 1966 και τα χρώματά του είναι το μπλε και το λευκό. Στο έμβλημα του απεικονίζεται ένας ταύρος με τη φράση «ΑΠΕΙΡΩΤΑΝ», όπως εμφανίζεται σε αρχαίο νόμισμα του Κοινού των Ηπειρωτών.

Σήμερα διατηρεί ενεργά τμήματα ποδοσφαίρου ανδρών και γυναικών, καλαθοσφαίρισης ανδρών και γυναικών, κολύμβησης, τεχνικής κολύμβησης, ξιφασκίας και πετοσφαίρισης γυναικών.

 Τμήμα ποδοσφαίρου ανδρών 

 Ιστορικό 
Ο Π.Α.Σ. Γιάννενα ιδρύθηκε στις 8 Ιουλίου 1966, έπειτα από συγχώνευση δυο τοπικών ομάδων των Ιωαννίνων, του Α.Ο. Ιωαννίνων και του Π.Α.Σ. ΑβέρωφΊδρυση και πορεία των ερασιτεχνικών ποδοσφαιρικών σωματείων των Ιωαννίνων, Οι αναμνήσεις και το αρχείο του Κώστα Κόκκα,zosimaia.gr8 Ιουλίου 1966- 45άρης ΠΑΣ Γιάννινα, PASsports.gr.

Ο Π.Α.Σ. Γιάννενα είναι κυρίως γνωστός για τους πιστούς οπαδούς του, την ιστορικά δυνατή έδρα και την εξαιρετική ομάδα της δεκαετίας του 1970, που της αποδόθηκε και το προσωνύμιο «Άγιαξ της Ηπείρου».

Χαρακτηριστικό του Π.Α.Σ. Γιάννενα είναι τα μπαράζ, στα οποία έχει μετάσχει αρκετές φορές, με θριαμβευτικά αλλά συνηθέστερα οδυνηρά αποτελέσματα. Στα πρώτα συγκαταλέγεται αυτό της Νέας Φιλαδέλφειας, ενώ στα δεύτερα αυτά της Λάρισας, του 1989, της Ρόδου και του Πύργου Ηλείας.

 Διακρίσεις 
 Α΄ Εθνική Κατηγορία 
 1975-76 5η θέση: 30 αγώνες, 36 βαθμοί, 15 νίκες, 6 ισοπαλίες, 9 ήττες, γκολ 40-33
 1977-78 5η θέση: 34 αγώνες, 38 βαθμοί, 14 νίκες, 10 ισοπαλίες, 10 ήττες, γκολ 45-39
 2012-13 5η θέση, 30 αγώνες, 44 βαθμοί, 12 νίκες, 8 ισοπαλίες, 10 ήττες, γκολ 28-24, συμμετοχή στον 2ο προκριματικό γύρο του Europa League (αποκλεισμός λόγω Financial Fair Play)

 Κύπελλο Ελλάδας 
 Ημιτελικοί Κυπέλλου Ελλάδος: 2007, 2010, 2021

 Europa League 
 Τρίτος Προκριματικός γύρος 2016-17

 Βαλκανικό Κύπελλο 

 Ημιτελική φάση 1979
 Τελικός 1994

 Πρωταθλήματα Β΄ Εθνικής 

 1973-74
 1984-85
 2001-02
2019-20

 Πρωτάθλημα Γ' Εθνικής 

 1997-98

 Πρωτάθλημα Κ-17 
 Ημιτελικός πρωταθλήματος:2 (2014-15,2018-19)

 Κύπελλο Ερασιτεχνών Ελλάδος 
Συμμετείχε τμήμα του ερασιτέχνη
 Φιναλίστ 1986-87

 Κύπελλο ΕΠΣ Ηπείρου 
Συμμετείχαν τμήματα του ερασιτέχνη (1986-87,1990-91) και η Κ-20 (2015-16,2016-17)
 Κύπελλα: 3 (1986-87,1990-91,2016-17)
 Φιναλίστ: 1 (2015-16)

 Σούπερ καπ ΕΠΣ Ηπείρου 
Συμμετείχε η Κ-20
 Φιναλίστ:1 (2017)
Οι θέσεις του Π.Α.Σ. Γιάννενα στα μέχρι τώρα πρωταθλήματα:

 Τμήμα ποδοσφαίρου γυναικών 
Τον Μάιο του 2018 ανακοινώθηκε η δημιουργία ακαδημιών και η συμμετοχή αυτών στις διοργανώσεις της Ε.Π.Σ. Ηπείρου. Παρά την ανακοίνωση δημιουργίας του τμήματος, αυτό δεν παρουσίασε κάποια δραστηριότητα. Τον Αύγουστο του 2022 ανακοινώθηκε η λειτουργία του τμήματος. Σε αυτό, μεταπήδησαν αρκετές αθλήτριες από το Α.Σ. ΑΠΕΙΡΩΤΑΝ Ανατολής Ιωαννίνων, καθώς και αθλήτριες τις ακαδημίας κοριτσιών του εν λόγω σωματείου. Πρώτος προπονητής στην ιστορία του τμήματος ανέλαβε ο Χρήστος Ράπτης. Η ομάδα συμμετέχει στη Γ΄ Εθνική Κατηγορία.

 Τμήματα καλαθοσφαίρισης ανδρών και γυναικών 

Τα τμήματα καλαθοσφαίρισης του συλλόγου συμμετέχουν στα τοπικά πρωταθλήματα της Ε.Σ.ΚΑ. Βορειοδυτικής Ελλάδος από την ίδρυση της με τη σημερινή της μορφή τη δεκαετία του 1980.

Το καλοκαίρι του 2017 με την υπ' αριθμό 34/13-6-2017 απόφαση της εκτελεστικής επιτροπής του ΔΣ της ΕΟΚ, ο ΠΑΣ Γιάννινα απορρόφησε το σωματείο του Βίκου Ζαγοροχώρια.

Το ανδρικό τμήμα καλαθοσφαίρισης συμμετείχε στις εθνικές κατηγορίες αφού κατέκτησε το πρώτο του πρωτάθλημα, το 2018.Επίσης κατέκτησε το πρωτάθλημα Γ εθνικής στον τρίτο όμιλο που αγωνιζόταν. Την επόμενη χρονιά κατέκτησε το πρωτάθλημα της Β εθνικής.Όμως τελικά δεν συμμετείχε στην Α2 εθνική αφού αποσύρθηκε.

Έδρα του συλλόγου από την σεζόν 2019-20 είναι το Νέο Κλειστό Γυμναστήριο Ιωαννίνων.Μέχρι την σεζόν 2018-19 αγωνιζόταν στο Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων.

Το τμήμα γυναικείας καλαθοσφαίρισης του συλλόγου διαθέτει στην τροπαιοθήκη του 7 από τα τοπικά Πρωταθλήματα Γυναικών Ε.Σ.ΚΑ. Βορειοδυτικής Ελλάδος και συγκεκριμένα αυτά των ετών 1985  · 1993  · 1994  · 1996  · 1997  · 2011 · 2018.«Ένωση Σωματείων Καλαθοσφαίρισης Βορειοδυτικής Ελλάδας», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Σήμερα αγωνίζεται στην Α1 γυναικών, ενώ ισχυρά είναι τα τελευταία χρόνια και τα τμήματα υποδομής του συλλόγου για νεαρές αθλήτριες.

Έδρα του συλλόγου ήταν το Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων.Από την σεζόν 2017-18 γίνεται χρήση και του Νέου Κλειστού Γυμναστηρίου Ιωαννίνων.

 Τμήμα πετοσφαίρισης γυναικών 

Τον Μάρτιο του 2019 ανακοινώθηκε ότι ο Ηρακλής Ιωαννίνων είναι σε διαδικασία απορρόφησης από τον ΠΑΣ Γιάννινα έτσι ώστε το δυναμικό του Ηρακλή την περίοδο 2019-20 να συμμετέχει στα πρωταθλήματα ως ΠΑΣ Γιάννινα.Τον Ιούλιο του 2019 ιδρύθηκε το τμήμα πετοσφαίρισης με αριθμό μητρώου 1343.Στις 30 Ιουλίου 2019 η ΕΟΠΕ με την υπ' αριθμό 131 συνεδρίαση της αποδέχτηκε την απορρόφηση του Ηρακλή Ιωαννίνων από τον ΠΑΣ Γιάννινα.

Το τμήμα συμμετέχει στην Β εθνική, στον τομέα της ΕΣΠΕΔΕ.

Έδρα του συλλόγου είναι το Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων.

 Τμήμα κολύμβησης 
Το τμήμα κολύμβησης λειτουργεί από το 2003.Από το 2010 ανέλαβε νέα πενταμελή επιτροπή.Παράλληλα με το τμήμα κολύμβησης υπάρχει και το αντίστοιχο της τεχνικής κολύμβησης. Το τμήμα κολύμβησης αναγνωρίστηκε από την ΓΓΑ το 2011 ενώ το τμήμα συγχρονισμένης και τεχνικής κολύμβησης το 2017. Προπονητές του τμήματος είναι ο Κωνσταντίνος Κυριακίδης (2013- ) και η Ιουλία Μπίγγου (2010- ). Διαθέτει τμήματα μικρής πισίνας, όπου γίνεται η πρώτη επαφή ο μικρός κολυμβητής θα έχει την πρώτη του επαφή με το υγρό στοιχείο ως αντικείμενο εκπαίδευσης. Τμήμα Γοργόνες και μάγκες, όπου γίνεται η μετάβαση από την μικρή πισίνα στην μεγάλη. Τμήμα Ακαδημιών, όπου τα παιδιά μπαίνουν σε αγωνιστικό επίπεδο. Προαγωνιστική κατηγορία, όπου συμμετέχουν σε αγώνες. Αγωνιστική κατηγορία, όπου πλέον είναι για «έμπειρους» κολυμβητές. Τμήμα άθλησης, όπου συμμετέχουν άτομα που θέλουν να αθληθούν για προσωπική τους ευχαρίστηση. Τμήμα ενηλίκων, όπου μπορεί να κολυμπήσει ο καθένας. Από την σεζόν 2012-13 λειτουργεί τμήμα συγχρονισμένης κολύμβησης.Τα τελευταία χρόνια συμμετέχει σε διάφορους περιφερειακούς αγώνες όπως στην Πτολεμαίδα, στην Πάτρα αλλά και στην πόλη των Ιωαννίνων, σημειώνοντας αρκετές επιτυχίες.

Έδρα του αποτελεί το κλειστό κολυμβητήριο ΕΑΝΚΙ.

 Τμήμα ξιφασκίας 
Από τα τέλη του 2011 λειτουργεί και το τμήμα ξιφασκίας του συλλόγου που κάνει τα παρθενικά του βήματα, έχοντας εντάξει αρκετούς έμπειρους αθλητές, αλλά δημιουργώντας παράλληλα και τμήματα εκμάθησης Ξιφασκίας.Κατά καιρούς συμμετέχει σε αγώνες αλλά και σε πολιτιστικές εκδηλώσεις.Το τμήμα αναγνωρίστηκε από την ΓΓΑ το 2018.

Στο παρελθόν έχει διοργανώσει με επιτυχία μαζί με τον ΟΞ Φλώρινας στα Γιάννενα αγώνες ξιφασκίας με απόλυτη επιτυχία και με συμμετοχή πάνω από 100 ξιφομάχους από ολόκληρη την χώρα. Διαθέτει τμήματα αγοριών και κοριτσιών όλων των ηλικιών. Σε κάποιες προπονήσεις έχει συμμετάσχει και ο πρωταθλητής Ελλάδος Αλέξανδρος Κοντογιάννης. Το τμήμα προετοιμάζεται για να συμμετέχει σε μελλοντικούς αγώνες. Υπεύθυνος τμήματος είναι ο Ανδρέας Καραμάνης.

Το τμήμα διέθετε γυμναστήριο στο ΚΕΠΑΒΙ, αίθουσα 118.Τον Οκτώβριο του 2019 έγιναν τα εγκαίνια του νέου γυμναστηρίου του συλλόγου.

Στην γενική βαθμολογία για το 2016 κατέλαβε την 46η θέση με 2 βαθμούς.Για το 2017 κατέλαβε την 38η θέση με 28 βαθμούς.Για το 2018 κατέλαβε την 36η θέση με 22 βαθμούς που μάζεψε από την κατηγορία παμπαίδων-παγκορασίδων.Τον Οκτώβριο του 2019 διοργάνωσε αγώνες με την συμμετοχή αρκετών συλλόγων.
 Πρόεδροι 
ΈτοςΠρόεδρος2003–2017Χρίστος Τσάγκας2017–ΣήμεραΓιώργος Οικονόμου

Φίλαθλοι
Σύνδεσμοι φιλάθλων
 Blue Vayeros, δηµιουργήθηκε επίσηµα το 2000 
 Σύνδεσμος Φιλάθλων ΠΑΣ Γιάννινα
 Σύνδεσμος Φιλάθλων Π.Α.Σ. Γιάννινα Αθηνών "Los Toros Locos"
 Σύνδεσμος Φιλάθλων ΠΑΣ Γιάννινα «ΟΙ ΤΑΥΡΟΙ», δηµιουργήθηκε το 1986 

 Γνωστοί φίλαθλοι 
Καλλιτέχνες:
 Πέγκυ Ζήνα, τραγουδίστρια  – Η Πέγκυ Ζήνα στηρίζει ΠΑΣ Γιάννινα: «Το καθήκον μου σαν Ηπειρώτισσα το έκανα» - lifo.gr

Δημοσιογράφοι:
 Ray Hudson, τηλεσχολιαστης ποδοσφαίρου στην Αμερική  – Ο πιο διάσημος οπαδός του ΠΑΣ Γιάννινα στον πλανήτη! - gazzetta.gr

 Παραπομπές 

 Πηγές 
 Αρχείο εθνικών πρωταθλημάτων ΕΠΟ
 The Rec.Sport.Soccer Statistics Foundation/Greece - List of Second Level Final Tables
 Contra.gr: Πίνακες εθνικών πρωταθλημάτων 2004-2010
 Eπίσημη ιστοσελίδα ΠΑΣ Γιάννινα
 http://www.pas.gr/
 Ιστορικό αρχείο Σ.Φ. Blue Vayeros
 O ΠΑΣ στο eyfo.de

 Εξωτερικοί σύνδεσμοι 




 Π.Α.Σ. Γιάννενα, στο Facebook (τμήμα ποδοσφαίρου γυναικών)
 Π.Α.Σ. Γιάννενα, στο Facebook (τμήμα πετοσφαίρισης γυναικών)
 Π.Α.Σ. Γιάννενα, στο Facebook (τμήμα πετοσφαίρισης γυναικών)
 Π.Α.Σ. Γιάννενα, στο Facebook (τμήμα ξιφασκίας)
 Π.Α.Σ. Γιάννενα, στο Facebook (τμήμα κλασικής τεχνικής καλλιτεχνικής κολύμβησης)



Κατηγορία:Π.Α.Σ. Γιάννινα
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Ιωαννίνων
Κατηγορία:Ιδρύσεις αθλητικών συλλόγων το 1966
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι ξιφασκίας
Κατηγορία:Γυναικείες ποδοσφαιρικές ομάδες Ελλάδας